पुरास्थल कई तरह की वैज्ञानिक सूचनाओं के भंडार होते हैं और यह ऐसे प्रमाण हैं जो कई पहलुओं पर खरे उतरते हैं।
पुरास्थल कई तरह की वैज्ञानिक सूचनाओं के भंडार होते हैं और यह ऐसे प्रमाण हैं जो कई पहलुओं पर खरे उतरते हैं। किसी भी सभ्यता के विकास एवं विनाश में जलवायु का योगदान प्रमुख हैं। समुद्र स्तर में कमी होना या वृद्धि होना भी जलवायु परिवर्तन के परोक्ष साक्ष्य हैं। समुद्री पुरातात्विक अनुसंधानों से यह पूर्ण रूप से स्पष्ट हो जाता है कि पिछले 2000 वर्षों से तटरेखा में काफी परिवर्तन हुए हैं एवं कम से कम गुजरात तट पर स्थानीय रूप से दो बार समुद्र परिवर्तन के उदाहरण देखे जा सकते हैं। पहला परिवर्तन ई. सदी के प्रारंभ में जिसके उदाहरण बेट द्वारका से मिलते हैं तथा दूसरा लगभग 1000 वर्ष पूर्व जिनके अवशेष पिंडारा गुजरात तट से एवं महाबलीपुरम तमिलनाडु तट से प्रकाश में आये हैं।